ทปอ.มั่นใจระบบไอทีรับมือ ทีแคส ปี 62
จี้นักเรียนรีเช็กข้อมูล เตือนอย่าตัดอนาคตแก้เกรดหมดสิทธิเข้ารั้วอุดม,ศ.ดร.สุชัชวีร์ สุวรรณสวัสดิ์ อธิการบดีสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในฐานะประธานที่ประชุมอธิการบดีแห่งประเทศไทย (ทปอ.) เปิดเผยว่า ทปอ.มีความพร้อมในการคัดเลือกบุคคลเข้าศึกษาต่อในระดับอุดมศึกษา ในระบบทีแคส ประจำปีการศึกษา 2562 โดยเปิดระบบไอทีเพื่อระบบทีแคสผ่านเว็บไซต์ ,www.MyTCAS.com, จำนวน 3 ระบบ ได้แก่,1.ระบบลงทะเบียนสร้างบัญชีผู้ใช้งาน เปิดให้ลงทะเบียน 1 ธ.ค.2561 เป็นต้นไป ทั้งนี้ หากพบว่าข้อมูลไม่ตรงให้รีบแจ้งโรงเรียนเพื่อแก้ไขให้ถูกต้อง,2.ระบบ AI ช่วยประเมินความเหมาะสมสาขาเรียน,3.ระบบข้อมูลข่าวสารครบวงจร ทางเว็บไซต์ ,www.MyTCAS.com, เมนูระบบศูนย์ข้อมูลข่าวสาร การรับสมัครหรือทีเรก (TREQ) ซึ่งปี 2562ทปอ.จะพัฒนาต่อเป็นแอปพลิเคชัน เพื่อให้นักเรียนได้รับข้อมูลข่าวสาร,ดร.พีระพงศ์ ตริยเจริญ ผู้ช่วยเลขาธิการ ทปอ. คณะกรรมการพัฒนาระบบทีแคส กล่าวว่า นักเรียนทุกคนต้องสมัครในระบบลงทะเบียนทีแคส 2562 เริ่มตั้งแต่วันที่ 1 ธ.ค.นี้เป็นต้นไป ระบบนี้จะเป็นระบบที่ใช้บริหารจัดการสิทธิ เช่น การยืนยันสิทธิหรือสละสิทธิ โดยข้อมูลแรกที่อยากให้ผู้สมัครตรวจสอบคือ คะแนนสะสม 5 ภาคเรียน โดยระบบดังกล่าวมีศักยภาพในการรองรับการเข้าถึงได้สูงถึง 30,000 ครั้งต่อวินาที ซึ่ง ทปอ.มั่นใจว่าเพียงพอต่อการใช้งานทั้งยังมีระบบรักษาความปลอดภัยของข้อมูลขั้นสูง,ขณะที่ ผศ.ดร.ประเสริฐ คันธมานนท์ ที่ปรึกษา ทปอ. กล่าวว่ารหัสผ่านระบบทีแคสถือเป็นสมบัติมีค่า ไม่ควรบอกผู้อื่นแม้แต่พ่อแม่และเพื่อน เนื่องจากทุกปี ทปอ.ได้รับร้องเรียนการแก้ไขข้อมูลโดยเพื่อนหรือผู้ปกครอง และขอเตือนนักเรียนว่าอย่าตัดอนาคตตัวเองด้วยการแก้ไขเกรด เพื่อหวังเข้าคณะที่ต้องการเป็นอันขาด เพราะถือเป็นการทุจริตที่มีบทลงโทษรุนแรงคือปรับตกทุกกรณี และไม่รับเข้าเรียนในมหาวิทยาลัยนั้นหรืออาจรุนแรงไม่รับเข้าทุกแห่ง.
ศ.ดร.สุชัชวีร์ สุวรรณสวัสดิ์ อธิการบดีสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในฐานะประธานที่ประชุมอธิการบดีแห่งประเทศไทย (ทปอ.) เปิดเผยว่า ทปอ.มีความพร้อมในการคัดเลือกบุคคล
สุชัชวีร์ สุวรรณสวัสดิ์,ทปอ.,ทีแคส,ประเสริฐ คันธมานนท์,ระบบไอที,การศึกษา